b'\n_START_ARTICLE_\nLouis Hugh Wilson mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\n1941 je diplomiral na Kolid\xc5\xbeu Millsaps (Jackson, Misisipi)._NEWLINE_Maja 1941 je vstopil v rezervo Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike in povi\xc5\xa1an v poro\xc4\x8dnika novembra istega leta. Ko je kon\xc4\x8dal The Basic School, je bil dodeljen 9. marinskemu polku (MCB San Diego, Kalifornija)._NEWLINE_Februarja 1943 je bil polk poslan na Pacifik, najprej na Guadalcanal, Efate in Bougainville. Kot poveljnik \xc4\x8dete F 2. bataljona 9. marinskega polka se je v no\xc4\x8di iz 25. na 26. julij 1944 izkazal med bitko za Guam, tako da si je prislu\xc5\xbeil medaljo \xc4\x8dasti. Zaradi pridobljenih ran je bil poslan v Pomorsko bolni\xc5\xa1nico ZDA San Diego, kjer je ostal do 16. oktobra 1944._NEWLINE_Wilson je nato postal poveljujo\xc4\x8di \xc4\x8dastnik \xc4\x8dete D, marinska voja\xc5\xa1nica Camp Pendleton (Kalifornija). Decembra 1944 je bil preme\xc5\xa1\xc4\x8den v Washington, kjer je postal poveljnik odreda v tamkaj\xc5\xa1nji voja\xc5\xa1nici; tu mu je predsednik ZDA Truman podelil medaljo \xc4\x8dasti, D.C._NEWLINE_Od junija 1946 do avgusta 1951 je slu\xc5\xbeil kot dekan in pomo\xc4\x8dnik direktorja na Marine Corps Institute; nato kot pribo\xc4\x8dnik poveljujo\xc4\x8dega generala Flotna marinska sila (FMF) Pacifik in vodstveni \xc4\x8dastnik Okro\xc5\xbenega \xc5\xa1taba rekrutne postaje New York._NEWLINE_Novembra 1951 je postal poveljujo\xc4\x8di \xc4\x8dastnik 1. \xc5\xa1olskega bataljona pri The Basic School (Camp Barrett) in nato izvr\xc5\xa1ni \xc4\x8dastnik iste \xc5\xa1ole. Avgusta 1954 je kon\xc4\x8dal vi\xc5\xa1ji \xc4\x8dastni\xc5\xa1ki te\xc4\x8daj._NEWLINE_Nato je nekaj \xc4\x8dasa slu\xc5\xbeil kot Vi\xc5\xa1ji \xc5\xa1olski in\xc5\xa1truktor pri Marine Corps Schools (Quantico), nakar je bil poslan v Korejo kot pomo\xc4\x8dnik G-3, 1. marinske divizije. Avgusta 1955 se je vrnil z divizijo domov in prevzel mesto poveljujo\xc4\x8dega \xc4\x8dastnika 2. bataljona 5. marinskega polka 1. marinske divizije._NEWLINE_Marca 1956 je bil preme\xc5\xa1\xc4\x8den v HQMC, kjer je nadaljnje dve leti opravljal dol\xc5\xbenost na\xc4\x8delnika Operativne sekcije oddelka G-3. Nato je bil preme\xc5\xa1\xc4\x8den nazaj v Quantico, kjer je bil sprva poveljujo\xc4\x8di \xc4\x8dastnik Testnega in \xc5\xa1olskega polka, nato pa poveljujo\xc4\x8di \xc4\x8dastnik The Basic School._NEWLINE_Junija 1962 je kon\xc4\x8dal \xc5\xa1olanje na National War College in bil dodeljen kot Koordinator skupnih na\xc4\x8drtov pri namestniku na\xc4\x8delnika \xc5\xa1taba (Na\xc4\x8drti in programi) pri HQMC. Avgusta 1965 je bil ponovno dodeljen 1. marinski diviziji kot namestnik na\xc4\x8delnika \xc5\xa1taba, G-3 in se udele\xc5\xbeil bojev v Vietnamu._NEWLINE_Avgusta 1966 se je vrnil v ZDA in postal poveljnik 6. okro\xc5\xbeja KMP ZDA (Atlanta, Georgija). Januarja 1967 je bil ponovno preme\xc5\xa1\xc4\x8den v HQMC kot legislativni pomo\xc4\x8dnik komandanta korpusa; julija prihodnje leto je postal na\xc4\x8delnik \xc5\xa1taba, Poveljni\xc5\xa1tva FMF Pacifik._NEWLINE_Marca 1970 je postal poveljujo\xc4\x8di general 1. marinske amfibicijske sile 3. marinske divizije (Okinava)._NEWLINE_Aprila 1971 se je vrnil v Quantico kot namestnik za izobra\xc5\xbeevanje/direktor izobra\xc5\xbeevalnega centra Marine Corps Development and Education Command. 1. septembra 1972 je postal poveljujo\xc4\x8di general FMF Pacifik._NEWLINE_1. julija 1975 je bil povi\xc5\xa1an v generala in isto\xc4\x8dasno postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike. V \xc4\x8dasu svojega mandata se je predvsem ukvarjal s posodobitvijo korpusa._NEWLINE_30. junija 1979 se je upokojil in vrnil v rodni Misisipi.'